आर्सनल र न्युकासल दुवैलाई बराबरीको धक्का
इंग्लिस प्रिमियर लिगको शीर्ष स्थानमा रहेको आर्सनल र न्युकासल युनाइटेड दुवै शनिबार बराबरीमा रोकिएका छन् । आर्सनललाई ब्रेन्टफोर्डले १–१ को बराबरीमा रोकेको हो । इमिरेट्समा शनिबार भएको खेलमा आर्सनलले लिएन्ड्रो ट्रोसार्डको गोलले अग्रता लिए पनि ब्रेन्फोर्डका लागि इभान टोनीले बराबरी गोल फर्काए ।
लन्डन — इंग्लिस प्रिमियर लिगको शीर्ष स्थानमा रहेको आर्सनल र न्युकासल युनाइटेड दुवै शनिबार बराबरीमा रोकिएका छन् । आर्सनललाई ब्रेन्टफोर्डले १–१ को बराबरीमा रोकेको हो । इमिरेट्समा शनिबार भएको खेलमा आर्सनलले लिएन्ड्रो ट्रोसार्डको गोलले अग्रता लिए पनि ब्रेन्फोर्डका लागि इभान टोनीले बराबरी गोल फर्काए ।तेस्रो स्थानमा रहेको न्युकासलसँग भने बर्नमाउथले १–१ को बराबरीमा चित्त बुझाएको हो । आर्सनल ५१ अंकमा शीर्ष स्थानमा छ भने न्युकासलको ४३ अंक छ ।शनिबारका अन्य खेलमा रेलिगेसनबाट बच्न लामो समय संघर्ष गरेको लेस्टर सिटीले टोटनहमलाई ४–१ ले स्तब्ध पारेको छ । यो नतिजापछि लेस्टर २४ अंकका साथ १३ औं स्थानमा उक्लिएको छ ।यस्तै फुलहमले नटिङ्घम फरेस्टलाई २–० र उल्भ्सले साउथह्याम्पटनलाई २–१ ले पराजित गरेको छ भने वेस्ट ह्याम र चेल्सी तथा क्रिस्टल प्यालेस र ब्राइटनले समान १–१ को बराबरी खेले । 